b'\n_START_ARTICLE_\nAnton Mlinar\n_START_SECTION_\n\xc5\xbdivljenje in delo\n_START_PARAGRAPH_\nOsnovno \xc5\xa1olo je obiskoval v \xc5\xbdireh, gimnazijo v Vipavi, kjer je maturiral leta 1971. Nato je \xc5\xa1tudiral teologijo do leta 1978 (vmes voja\xc5\xa1\xc4\x8dina). Leta 1977 je bil posve\xc4\x8den v duhovnika. Kaplanoval je v Mirni Pe\xc4\x8di, Kamniku in Ljubljani. Med letoma 1982 in 1988 je bil na podiplomskem \xc5\xa1tudiju v Rimu._NEWLINE_Magistriral je leta 1985, doktoriral pa leta 1988. Istega leta je pri\xc4\x8del s predavanji na Teolo\xc5\xa1ki fakulteti v Ljubljani. Poleg tega je bil \xc5\xa1e kaplan v Novem mestu. Leta 1993 je bil habilitiran. Od leta 1995 je bil docent za moralno teologijo na Teolo\xc5\xa1ki fakulteti v Ljubljani. Je redni \xc4\x8dlan Societas ethica in Evropskega zdru\xc5\xbeenja za katoli\xc5\xa1ko teologijo._NEWLINE_Je avtor mnogih strokovnih \xc4\x8dlankov, ki jih objavlja v razli\xc4\x8dnih strokovnih revijah in zbornikih.'